Γεγονότα Μαρτίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Μάρτιο του 2019, συνοδευόμενα από τις πηγές μέσω των οποίων μεταδόθηκαν. 

## 1η Μαρτίου
;Καταστροφές και δυστυχήματα
*Από την ανατροπή λεωφορείου στον αυτοκινητόδρομο Κομ - Τεχεράνης στο Ιράν, σκοτώνονται 8 άτομα και περισσότερα από 30 άλλα τραυματίζονται. Οι αρχές λένε ότι ο οδηγός αποκοιμήθηκε. (France 24)
*Αγωγός πετρελαίου που είχε διαρροή εξερράγη στην Μπαγιέλσα της Νιγηρίας και ακολούθησε πανικός, με αποτέλεσμα να αγνοούνται περισσότερα από 50 άτομα. (The Guardian)
*Από τη σύγκρουση BMW με δύο μικρά λεωφορεία ανάμεσα στη Φούριεσμπεργκ και στη Βηθλεέμ της Νότιας Αφρικής σκοτώνονται 13 άτομα και τραυματίζονται άλλα 8. (Eyewitness News)
;Διεθνείς σχέσεις
*Ο ανώτατος ηγέτης της Βόρειας Κορέας Κιμ Γιονγκ Ουν αρχίζει επίσημη επίσκεψη στο Βιετνάμ, τρεις ημέρες έπειτα από την άφιξή του στη χώρα για μία σύνοδο κορυφής με τον Αμερικανό πρόεδρο Ντόναλντ Τραμπ, η οποία κατέληξε σε αποτυχία.
(''The Straits Times'')

## 2 Μαρτίου
;Νόμος και έγκλημα
*Με βασιλικό διάταγμα, ο βασιλιάς Σαλμάν της Σαουδικής Αραβίας ανακαλεί την υπηκοότητα του γιου του Οσάμα μπιν Λάντεν Χαμζά.(CBS News) (Interpol) (United Nations Security Council)

;Πολιτική και εκλογές
*Στην Αλγερία δεκάδες χιλιάδες ατόμων διαδηλώνουν στους δρόμους σε ένδειξη διαμαρτυρίας στην προσπάθεια του προέδρου Αμπντελαζίζ Μπουτεφλίκα να διεκδικήσει την επανεκλογή του στις προεδρικές εκλογές του 2019. Πρόκειται για τις μεγαλύτερες αντικυβερνητικές διαδηλώσεις από εκείνες του 2011. Τραυματίστηκαν 183 άνθρωποι. (Reuters)

;Επιστήμη και τεχνολογία
*Εκτοξεύεται για πρώτη φορά η διαστημική κάψουλα Crew Dragon της εταιρείας Space X μεταφέροντας εφόδια και εξοπλισμό βάρους 180 κιλών με προορισμό το Διεθνή Διαστημικό Σταθμό. (naftemporiki.gr)

## 3 Μαρτίου
;Καταστροφές και δυστυχήματα
* Αρκετές τροπικές καταιγίδες πλήττουν την κομητεία Λι στη νοτιοανατολική Αλαμπάμα. Επιβεβαιώνεται ο θάνατος 23 ατόμων, ο τραυματισμός πολλών, ενώ 10.000 νοικοκυριά μένουν χωρίς ηλεκτρικό. (Fox News) (BBC)

;Πολιτική και εκλογές
*Εσθονικές βουλευτικές εκλογές (2019):
**Διεξάγονται βουλευτικές εκλογές στην Εσθονία. (naftemporiki.gr)
**Ο σημερινός πρωθυπουργός της Εσθονίας Γιούρι Ράτας και το κόμμα του έρχονται στην 2η θέση στις εκλογές, ενώ το κόμμα του αρχηγού της αντιπολίτευσης Κάγια Κάλας, το Εσθονικό Μεταρρυθμιστικό Κόμμα, κερδίζει τον μεγαλύτερο αριθμό ψήφων. Το δεξιό Συντηρητικό Λαϊκό Κόμμα διπλασιάζει τις έδρες του. (BBC)

;Αθλητισμός
**Ο Ελβετός Ρότζερ Φέντερερ κατακτά τα πρωταθλήματα αντισφαίρισης του Ντουμπάι, που αποτελεί τον 100ό τίτλο του ATP στο μονό συνολικά, επικρατώντας του Έλληνα Στέφανου Τσιτσιπά με 6–4, 6–4 στον τελικό. Ο Φέντερερ γίνεται ο 2ος τενίστας στην ιστορία των πρωταθλημάτων Όπεν μετά τον Τζίμι Κόνορς που φτάνει τους 100 τίτλους ATP στο μονό. (ATP Tour)

## 4 Μαρτίου
;Τέχνες και κουλτούρα
*Ο Πάπας Φραγκίσκος ανακοινώνει ότι προσβάσιμα στους λόγιους από την επόμενη χρονιά θα είναι τα ιστορικά αρχεία του Βατικανού κατά την περίοδο του Ποντιφικάτου του Πάπα Πίου ΙΒ΄ (1939–1958). (Vatican News) (BBC)

;Δυστυχήματα και καταστροφές
*Από τη συντριβή ελικοπτέρου στο Εθνικό Πάρκο της Κεντρικής Νήσου στην Κένυα σκοτώνονται 4 Αμερικανοί τουρίστες και ο Κενυάτης πιλότος τους. (BBC)

;Πολιτική και εκλογές
*Ο αυτοανακηρυχθείς μεταβατικός Πρόεδρος της Βενεζουέλας Χουάν Γκουαϊδό αψηφεί τις απειλές του προέδρου Νικολάς Μαδούρο και επιστρέφει στη Βενεζουέλα όπου τον υποδέχονται και τον αποθεώνουν δεκάδες χιλιάδων κόσμου στο Καράκας. (Associated Press)

## 5 Μαρτίου
;Τέχνες και πολιτισμός
*Ο Ιάπωνας αρχιτέκτονας Αράτα Ισοζάκι κερδίζει το βραβείο Πρίτσκερ για το 2019. (BBC)

;Υγεία
* Ένας ασθενής που ήταν φορέας στον ιό HIV που προκαλεί το AIDS, γνωστός ως "ο ασθενής του Λονδίνου", γίνεται ο δεύτερος γνωστός ενήλικος διεθνώς που θεραπεύεται από τον ιό έπειτα από μεταμόσχευση μυελού των οστών από έναν δότη που ήταν ανθεκτικός στον HIV. (BBC) (''The Washington Post'') (''The Irish Times'') (''Nature'')

## 6 Μαρτίου

;Αθλητισμός
* ΟΥΕΦΑ Τσάμπιονς Λιγκ 2018–19
**Η Μάντσεστερ Γιουνάιτεντ νικά με 3-1 την ομάδα της Παρί Σεν Ζερμέν στο Παρίσι, ανατρέποντας το 2–0 εντός έδρας και προκρίνεται στους προημιτελικούς της διοργάνωσης με νίκη 3-3 στα τέρματα εκτός έδρας.(BBC Sport)

## 7 Μαρτίου
;Καταστροφές και δυστυχήματα
*Έπειτα από την ανατροπή και τη βύθιση λέμβου που μεταφέρει πρόσφυγες και μετανάστες στα ανατολικά της Σάμου πεθαίνουν τρία άτομα, ανάμεσα στα οποία και δύο παιδιά. (naftemporiki.gr)

## 8 Μαρτίου
;Καταστροφές και δυστυχήματα
*Κρίση στη Βενεζουέλα:
**Μια πανεθνική διακοπή ρεύματος εισέρχεται στη δεύτερη ημέρα στη Βενεζουέλα. Ο υπουργός Τύπου Χόρχε Ροδρίγκες και ο υπουργός Άμυνας Βλαντιμίρ Παδρίνο Λόπες ισχυρίζονται ότι κατά τα φαινόμενα η χώρα έπεσε θύμα μιας κυβερνοεπίθεσης, με στόχο να εκτροχιάσει το σύνολο του συστήματος. Ο Χουάν Γκουαϊδό δήλωσε ότι η κρατική διαφθορά και η κακοδιαχείριση (...) άφησαν τον ηλεκτρικό πίνακα να διαλυθεί. (AP)
*Από την ανατροπή φορτηγού σε δρόμο υψηλής ταχύτητας στο Τσιάπας του Μεξικού
σκοτώνονται 25 πρόσφυγες από χώρες της Κεντρικής Αμερικής, οι οποίοι ήταν κρυμμένοι εντός. (Reuters)

; Πολιτική και εκλογές
*Πολιτική της Φιλανδίας
**Ολόκληρη η κυβέρνηση της Φιλανδίας παραιτείται έπειτα από την αποτυχία να περάσει μεταρρυθμίσεις στο ιατροφαρμακευτικό σύστημα περίθαλψης, έναν μήνα πριν την τακτική διεξαγωγή των γενικών εκλογών. Η κυβέρνηση θα είναι μεταβατική ως τις εκλογές του Απριλίου. (''Reuters'')

## 9 Μαρτίου
;Μακροζωία
*Η Ιαπωνίδα υπεραιωνόβια Κάνε Τανάκα αναγνωρίζεται επίσημα ως το γηραιότερο εν ζωή πρόσωπο στον κόσμο σε ηλικία 116 ετών και 67 ημερών. (''The Guardian'')

;Καταστροφές και δυστυχήματα
*Από τη συντριβή αεροσκάφους DC-3 της Laser Aereo στην Κολομβία σκοτώνονται και οι 14 επιβαίνοντες σε αυτό. (Reuters) (''El Espectador'')
*Από πλημμύρες λίγο πριν ενσκήψει ο τυφώνας Ιντάι πεθαίνουν 23 άτομα και 11 αγνοούνται στο νότιο Μαλάουι. (''The Maravi Post'')

;Νόμος και έγκλημα
*Από μαζικούς πυροβολισμούς σε νυχτερινό κέντρο της Σαλαμάνκα του Μεξικού σκοτώνονται τουλάχιστον 15 άτομα και άλλα 7 τραυματίζονται. (Reuters)

;Πολιτική και εκλογές
*Ο πρωθυπουργός του Περού Σέσαρ Βιλανουέβα παραιτείται εξαιτίας χαμηλών ποσοστών δημοτικότητας. (''Al Jazeera'') (Reuters)

## 10 Μαρτίου
;Καταστροφές και δυστυχήματα
*Πτήση 302 των Ethiopian Airlines
**Αεροσκάφος των Ethiopian Airlines τύπου Boeing 737 MAX 8 συντρίβεται εν πτήσει από την Αντίς Αμπέμπα προς το Ναϊρόμπι, με αποτέλεσμα να σκοτωθούν και οι 149 επιβάτες του και το 8μελές πλήρωμα, συνολικά 157 άτομα. (BBC)

;Πολιτική και εκλογές
*Χιλιάδες Ρώσων κατακλύζουν τους δρόμους της Μόσχας, του Βορονέζ και του Χαμπαρόβσκ για να διαμαρτυρηθούν για τους περιορισμούς στην πρόσβαση στο Διαδίκτυο. (Reuters)

## 11 Μαρτίου
;Οικονομία
*Οικονομία της Τουρκίας
**Η τουρκική οικονομία εισέρχεται σε ύφεση για πρώτη φορά από το 2009 έπειτα από την κρίση χρέους και νομίσματος του 2018. (BBC) (Bloomberg)

;Διεθνείς σχέσεις
*Ο πρόεδρος του Ιράν Χασάν Ροχανί ξεκινά την πρώτη επίσημη επίσκεψή του στο Ιράκ. (BBC)

;Πολιτική και εκλογές
*Διαδηλώσεις στην Αλγερία το 2019
**Ο πρόεδρος της Αλγερίας Αμπντελαζίζ Μπουτεφλίκα δηλώνει ότι θα αναβάλει τη διεξαγωγή των προεδρικών εκλογών και ότι δεν θα διεκδικήσει την προεδρία για 5η φορά. (Al Jazeera)
**Έπειτα από την ανακοίνωση, παραιτείται ο πρωθυπουργός της Αλγερίας Αχμέτ Ουγιαχία, τον οποίο θα αντικαταστήσει ο Νουρεντίν Μπεντουί.(Jeune Afrique)
*Ο ηθοποιός και πρώην υπουργός Πολιτισμού Σαλβαδόρ δελ Σολάρ διορίζεται νέος πρωθυπουργός του Περού. (''El País'')

## 12 Μαρτίου
;Νόμος και έγκλημα
* Ο καρδινάλιος Τζορτζ Πελ καταδικάζεται σε φυλάκιση 6 ετών για τη σεξουαλική παρενόχληση δύο παιδιών στα τέλη της δεκαετίας του 1990 και γίνεται ο ανώτατος αξιωματούχος της Ρωμαιοκαθολικής Εκκλησίας που καταδικάζεται στα χρονικά. (CNN)

;Πολιτική και εκλογές
*Μικρονησιακές βουλευτικές εκλογές (2019)
**Ο πρόεδρος Πίτερ Μ. Κρίστιαν αποτυγχάνει να εκλεγεί ως βουλευτής Επικρατείας και χάνει την έδρα από τον Ντέιβιντ Πανουέλο. (Pacific Islands Times) 
*Brexit
**Το βρετανικό κοινοβούλιο απορρίπτει τη συμφωνία της πρωθυπουργού Τερέζας Μέι για το Brexit με διαφορά 149 ψήφων. (''The New York Times'')

## 13 Μαρτίου
;Καταστροφές και δυστυχήματα
*Από την κατάρρευση σχολικού κτηρίου στο Λάγκος της Νιγηρίας σκοτώνονται 10 παιδιά και παγιδεύονται κάτω από τα ερείπια άλλα 100. (BBC) (Reuters)

;Νόμος και έγκλημα
*Δύο άντρες, ηλικίας 17 και 25 ετών, επιτίθενται με περίστροφο και με μαχαίρι, σε σχολείο της πόλης Σουζάνο της Βραζιλίας στην πολιτεία Σάο Πάουλο, σκοτώνοντας 8 και τραυματίζοντας 23 άτομα. Οι δράστες μετά την επίθεση αυτοκτόνησαν. (G1)
*Ο διαβόητος αρχηγός της οικογένειας μαφιόζων Γκαμπίνο, Φρανκ Κάλι, σκοτώνεται από τα πυρά αγνώστου δράστη έξω από την οικία του στο Στάτεν Άιλαντ της Νέας Υόρκης. (BBC)

## 14 Μαρτίου
;Νόμος και έγκλημα
*Ματωμένη Κυριακή
**Απαγγέλλονται κατηγορίες από εισαγγελείς της Βόρειας Ιρλανδίας σε βάρος ενός πρώην στρατιώτη του βρετανικού στρατού για τον φόνο δύο ατόμων στη διάρκεια μαζικών πυροβολισμών στο Ντέρι το 1972, οπότε πυροβολήθηκαν από την αστυνομία 28 άοπλοι διαδηλωτές και από εκείνους σκοτώθηκαν οι 13. (BBC)

;Διεθνείς σχέσεις
*Brexit
**Η Βουλή των Κοινοτήτων του Ηνωμένου Βασιλείου με ψήφους 412 υπέρ έναντι 202 να επιζητήσει την τρίμηνη καθυστέρηση του Brexit. Η απόφαση πρέπει να εγκριθεί από τα υπόλοιπα 27 κράτη-μέλη της ΕΕ. (BBC)

## 15 Μαρτίου
;Πόλεμος και επιθέσεις
*Πυροβολισμοί σε τζαμί στο Κράιστσερτς
**Σε τρομοκρατικές επιθέσεις που εκδηλώνονται σε δύο τζαμιά στην πόλη Κράιστσερτς της Νέας Ζηλανδίας σκοτώνονται τουλάχιστον 50 άνθρωποι και ισάριθμοι τραυματίζονται (NBC News)
**Συλλαμβάνονται 4 άτομα (3 άνδρες και 1 γυναίκα) σε σχέση με τους πυροβολισμούς. Στη συνέχεια γίνεται γνωστό ότι ένας από τους συλληφθέντες ήταν ένας ένοπλος πολίτης, ο οποίος προσπάθησε να βοηθήσει την αστυνομία και εν τέλει αφέθηκε ελεύθερος. (''Sky News'')
**Ένας ένοπλος που εμπλέκεται στην επίθεση σε τουλάχιστον ένα από τα δύο μουσουλμανικά τεμένη ταυτοποιείται ως ο αυστραλιανής καταγωγής Μπρέντον Τάραντ, 28 ετών. (Associated Press)

;Υγεία και περιβάλλον
*Εκατοντάδες χιλιάδες μαθητών και μαθητριών διαμαρτύρονται παγκοσμίως κατά της παγκόσμιας υπερθέρμανσης.
(ANSA) (Archynewsy.com) (The Sydney Morning Herald)

;Νόμος και έγκλημα
*Διαδηλώσεις στην Αλγερία το 2019:
**Οι αλγερινές διαδηλώσεις του 2019 είναι οι μεγαλύτερες από τον εμφύλιο πόλεμο, είχε ως αποτέλεσμα την αναβολή των προεδρικών εκλογών από την κυβέρνηση, την αντικατάσταση του πρωθυπουργού και την υπόσχεση του Αμπντελαζίζ Μπουτεφλίκα να μην διεκδικήσει επανεκλογή. (''The Washington Post'') 
*Η Κάτω Βουλή του Μεξικού εγκρίνει τη συνταγματική μεταρρύθμιση με την οποία επιτρέπεται η διεξαγωγή δημοψηφισμάτων προκειμένου να διακοπεί το όριο της 6ετούς προεδρικής θητείας. Για να ισχύσει, πρέπει να εγκριθεί και από τη Γερουσία. (Reuters)

## 16 Μαρτίου
;Καταστροφές και δυστυχήματα
*Από πυρκαγιά σε στρατόπεδο προσφύγων στη Νιγηρία πεθαίνουν 8 άτομα και μένουν άστεγα άλλα 15.000. Πρόκειται για άτομα που έφυγαν από τις εστίες τους εξαιτίας της δράσης της Μπόκο Χαράμ. (Reuters) 
*Από πλημμύρες που πλήττουν τη Νεμπράσκα των ΗΠΑ πεθαίνει ένα άτομο και δύο αγνοούνται.(''USA Today'')

;Πολιτική και εκλογές
*Κίτρινα Γιλέκα:
**Συνεχίζονται για 4ο μήνα στο Παρίσι οι αντικυβερνητικές διαδηλώσεις εναντίον του προέδρου της Γαλλίας Εμμανουέλ Μακρόν. Η αστυνομία χρησιμοποιεί δακρυγόνα για να διαλύσει τους διαδηλωτές και περισσότερα από 80 άτομα συλλαμβάνονται.
(Reuters) 

## 17 Μαρτίου
;Καταστροφές και δυστυχήματα
*Τουλάχιστον 73 άτομα πεθαίνουν σε πλημμύρες στην επαρχία Παπούα της Ινδονησίας. (BBC)

;Πολιτική και εκλογές
*Σλοβακικές προεδρικές εκλογές (2019)
**Η υποψήφια της Προοδευτικής Σλοβακίας Ζουζάνα Τσαπούτοβα, η οποία κατήλθε στις εκλογές με σημαία την πάταξη της διαφθοράς προηγείται στον πρώτο γύρο των προεδρικών εκλογών με ποσοστό 40,5% των ψήφων ενώ ο υποψήφιος Μάρος Σέφκοβιτς από το κόμμα Κατεύθυνση – Σοσιαλδημοκρατία συγκεντρώνει το 18,6% των ψήφων. Καθώς κανένας υποψήφιος δεν συμπλήρωσε το απαιτούμενο 50%+1 ψήφοι στον πρώτο γύρο, οι Τσαπούτοβα και Σέφκοβιτς θα αναμετρηθούν σε δεύτερο γύρο στις 30 Μαρτίου 2019. Είναι το χειρότερο αποτέλεσμα για την Κατεύθυνση – Σοσιαλδημοκρατία από την ίδρυσή της το 1999. (Reuters) (''The Guardian'') (BBC) (Slovakia's Election Commission)

## 18 Μαρτίου
;Πόλεμος και επιθέσεις
*Ένοπλος ανοίγει πυρ σε τραμ στην Ουτρέχτη της Ολλανδίας, σκοτώνοντας 3 άτομα και τραυματίζοντας άλλα 9. Σύμφωνα με τον δήμαρχο Γιαν βαν Τσάνεν, η πιο εύλογη αιτία για την επίθεση είναι το "τρομοκρατικό κίνητρο". (BBC) (Sky News)

;Επιστήμη και τεχνολογία
*Η NASA ανακοινώνει ότι εντόπισε μία τεράστια έκρηξη μετεωρίτη στην ατμόσφαιρα της Γης στις 18 Δεκεμβρίου 2018, πάνω από τη Χερσόνησο Καμτσάτκα της Ρωσίας. Η έκρηξη πέρασε απαρατήρητη εξαιτίας της τοποθεσίας της. Η έκρηξη, η οποία ήταν σε ισχύ 10 φορές μεγαλύτερη από την ατομική βόμβα που ρίχτηκε στη Χιροσίμα, ήταν η 2η μεγαλύτερη στο είδος της εδώ και 30 χρόνια. (BBC)

## 19 Μαρτίου
;Πολιτική και εκλογές
* Την παραίτησή του έπειτα από 29 χρόνια στην αρχηγία του κράτους του, ανακοινώνει ο πρόεδρος του Καζακστάν Νουρσουλτάν Ναζαρμπάγεφ. (lifo.gr)

;Πολιτισμός
*Η Νορβηγική Ακαδημία των Επιστημών και των Γραμμάτων απονέμει το φετινό βραβείο Άμπελ στην Κάρεν Ούλενμπεκ, η οποία γίνεται και η πρώτη γυναίκα που τιμάται με το εν λόγω βραβείο. (''The New York Times'' μέσω MSN.com)

## 20 Μαρτίου
;Διεθνείς σχέσεις
*Το Ευρωπαϊκό Λαϊκό Κόμμα αποφασίζει να θέσει εκτός κόμματος το κυβερνών κόμμα της Ουγγαρίας Fidesz επικαλούμενο την αντιμεταναστευτική του πολιτική. (BBC)

;Πολιτική και εκλογές
*Πολιτική του Καζακστάν
**Ο δεύτερος πρόεδρος του Καζακστάν, Κασίμ Τζομάρτ Τοκάγεφ, ορκίζεται και αναλαμβάνει καθήκοντα, έπειτα από την παραίτηση του προκατόχου του, Νουρσουλτάν Ναζαρμπάγεφ. (''The National'')
**Η πρωτεύουσα του Καζακστάν Αστανά μετονομάζεται σε Νουρσουλτάν, που είναι το όνομα του πρώην προέδρου. (BBC)
*Brexit
**Η Βρετανίδα πρωθυπουργός Τερέζα Μέι ζητά με επίσημη επιστολή της προς τον πρόεδρο του Ευρωπαϊκού Κοινοβουλίου Ντόναλντ Τουσκ να καθυστερήσει το Brexit ως τις 30 Ιουνίου. (''The Guardian'')
;Αθλητισμός
*Στο μπέιζμπολ, ο Μάικ Τράουτ και οι Los Angeles Angels ολοκληρώνουν το 12χρονο συμβόλαιο-ρεκόρ, αξίας 430 εκατ. $, που είναι και το μεγαλύτερο στην ιστορία της Major League Baseball. (''Sporting News'') 

## 21 Μαρτίου
;Καταστροφές και δυστυχήματα
*Τουλάχιστον 103 άτομα που γιόρταζαν την κουρδική πρωτοχρονιά (Νοβρούζ) πεθαίνουν από τη βύθιση πορθμείου στον Τίγρη ποταμό, κοντά στη Μοσούλη του Ιράκ. (Al Jazeera)
*Από φωτιά και έκρηξη σε εργοστάσιο χημικών που παρασκευάζει λιπάσματα στη Γιαντσέν της επαρχίας Ζιανγκσού, της Κίνας, σκοτώνονται 47 άτομα και τραυματίζονται άλλα 640. (BBC)

;Διεθνείς σχέσεις
*Ο πρόεδρος των Ηνωμένων Πολιτειών Ντόναλντ Τραμπ ανακοινώνει την πρόθεσή του να αναγνωρίσει την κυριαρχία του Ισραήλ επί των Υψωμάτων του Γκολάν, κίνηση που καλωσορίζεται από το Ισραήλ. (CNN)

;Νόμος και έγκλημα
*Ο πρώην πρόεδρος της Βραζιλίας Μιτσέλ Τεμέρ συλλαμβάνεται στο πλαίσιο έρευνας για τη διαφθορά.(BBC)

;Πολιτική και εκλογές
*Brexit
**Η Ευρωπαϊκή Ένωση επιβεβαιώνει ότι η μικρή παράταση που ζήτησε η Βρετανή πρωθυπουργός Τερέζα Μέι για τις 30 Ιουνίου είναι αρκετά καθυστερημένη, λόγω της διεξαγωγής των επικείμενων ευρωεκλογών. Έπειτα από πολύωρες συνομιλίες, οι ηγέτες της ΕΕ συμφωνούν στο να δοθεί μικρή παράταση στη Μέι.
(''The Guardian'')
*Στη Νέα Ζηλανδία η πρωθυπουργός Τζασίντα Άρντερν ανακοινώνει την απαγόρευση όλων των όπλων στρατιωτικού τύπου και ημιαυτόματων και πυροβόλων έπειτα από τους πυροβολισμούς στο Κράιτσερτς. (CNN)

## 22 Μαρτίου
;Πόλεμος και επιθέσεις
*Στην πόλη Ντανγκνταλά του Τσαντ, σκοτώνονται 23 στρατιώτες κατά τη διάρκεια νυχτερινής επίθεσης από ισλαμιστές της Μπόκο Χαράμ. (Reuters) 

;Καταστροφές και δυστυχήματα
*Από τη μετωπική σύγκρουση δύο λεωφορείων σε χωριό κοντά στο Κιντάμπο της Γκάνας σκοτώνονται τουλάχιστον 50 άτομα. (BBC) (GhanaWeb)

;Νόμος και έγκλημα
*Ένας άντρας σκοτώνεται από πυρά στην πόλη Ζαογιάν της Κίνας, πέφτοντας με το όχημά του πάνω σε πλήθος πεζών, με αποτέλεσμα να σκοτωθούν τουλάχιστον έξι από αυτούς και άλλοι 7 να τραυματιστούν.(MSN)

## 23 Μαρτίου
;Πόλεμος και επιθέσεις
*Συριακός Εμφύλιος Πόλεμος
*Οι Συριακές Δημοκρατικές Δυνάμεις ανακοινώνει την κατάληψη του τελευταίου εδάφους που βρισκόταν υπό την κατοχή του ΙΚΙΛ στη Συρία, του Αλ Μπαγκούζ Φαουκανί.(DW)
*Τουλάχιστον 160 κτηνοτρόφοι Φουλανί σκοτώνονται σε επίθεση στα χωριά Ογκοσαγκού και Ουελινγκαρά από παραστρατιωτικές ομάδες της φυλής Ντογκόν στο Μαλί. (Reuters)

## 24 Μαρτίου
;Πόλεμος και επιθέσεις
*Στον πόλεμο του Αφγανιστάν σε αμερικανική αεροπορική επίθεση σκοτώθηκαν χθες 10 παιδιά και 3 ενήλικες. Τα θύματα ανήκαν σε οικογένεια εκτοπισμένων. (Reuters)

;Διεθνείς σχέσεις
*Η Ρουμανία και η Ονδούρα ανακοινώνουν ότι θα αναγνωρίσουν την Ιερουσαλήμ ως την πρωτεύουσα του Ισραήλ. (Fox News)

;Πολιτική και εκλογές
*Γενικές εκλογές της Ταϊλάνδης (2019)
**Στις κάλπες προσέρχονται οι ψηφοφόροι στην Ταϊλάνδη για την εκλογή των 500 μελών της Βουλής των Αντιπροσώπων. Είναι οι πρώτες βουλευτικές εκλογές που διενεργούνται στη χώρα από το 2014 οπότε ακυρώθηκαν οι εκλογές εκείνης της χρονιάς και ακολούθησε στρατιωτικό πραξικόπημα. (Reuters) (''The Washington Post'')
*Κομοριανές προεδρικές εκλογές (2019)
**Οι ψηφοφόροι στις Κομόρες ψηφίζουν για να εκλέξουν τον επόμενο πρόεδρο. (BBC)

## 25 Μαρτίου
;Καταστροφές
*Σφοδρές πλημμύρες πλήττουν το νότιο Ιράν, με αποτέλεσμα 19 άτομα να πεθάνουν και να τραυματιστούν περισσότερα από 100. Οι πιο πολλοί θάνατοι καταγράφηκαν στην πόλη Σιράζ. (BBC)

;Διεθνείς σχέσεις
*Υπογράφεται από τον Αμερικανό πρόεδρο Ντόναλντ Τραμπ η αναγνώριση των διαφιλονικούμενων Υψωμάτων του Γκολάν ως κυρίαρχο έδαφος του Ισραήλ. (Al Jazeera)
*Ο Έλληνας πρωθυπουργός Αλέξης Τσίπρας αναφέρει ότι τουρκικά μαχητικά αεροσκάφη απείλησαν το ελικόπτερό του στον ελληνικό εναέριο χώρο, πετώντας προς το Αγαθονήσι, κοντά στις τουρκικές ακτές. Η πρόκληση γίνεται ανήμερα της επετείου της 25ης Μαρτίου. Οι τουρκικές δυνάμεις ασφαλείας απορρίπτουν την κατηγορία, ισχυριζόμενες ότι τα αεροσκάφη τους εκτελούσαν πτήση ρουτίνας. (BBC)

## 26 Μαρτίου
;Διεθνείς σχέσεις

* Εψάλη η εξόδιος ακολουθία του Θανάση Γιαννακόπουλου, πρώην προέδρου του Παναθηναϊκού Αθλητικού Ομίλου σε μπάσκετ, βόλεϊ και ερασιτέχνη, στον Μητροπολιτικό Ναό Αθηνών. Νωρίτερα η σορός του είχε τεθεί σε λαϊκό προσκύνημα, ενώ η ταφή του  τελέσθη στο Α’ Νεκροταφείο Αθηνών.

*Η Ομάδα της Λίμα καταδικάζει την παρουσία ρωσικών στρατιωτικών αεροσκαφών στη Βενεζουέλα χαρακτηρίζοντάς την "προβοκάτσια που απειλεί την ειρήνη και την ασφάλεια στην περιοχή." (France24)

## 27 Μαρτίου
;Πολιτική και εκλογές

*Η Βρετανή πρωθυπουργός Τερέζα Μέι ανακοινώνει ότι θα παραιτηθεί πριν την επόμενη φάση των διαπραγματεύσεων για το Brexit, εάν η συμφωνία της θα εγκριθεί. (''The Guardian'')

## 28 Μαρτίου

;Καταστροφές και δυστυχήματα
*Τουλάχιστον 18 άτομα πέθαναν όταν έπεσε ένα φορτηγό πάνω σε πλήθος που είχε συγκεντρωθεί στη δυτική Γουατεμάλα. (Sky News) (Reuters) (BBC)
*Από πυρκαγιά που πλήττει την πρωτεύουσα του Μπανγκλαντές Ντάκα,σε έναν πύργο με 22 ορόφους, σκοτώνονται τουλάχιστον 25 άτομα και περισσότερα από 70 τραυματίζονται. (BBC)

;Πολιτική και εκλογές
*Στη Βενεζουέλα ανακοινώνεται ότι ο αρχηγός της αντιπολίτευσης Χουάν Γκουαϊδό απαγορεύεται να κατέχει κάποιο δημόσιο αξίωμα επί 15 χρόνια εξαιτίας παρατυπιών στις φορολογικές του εγγραφές. (CBS News)

## 29 Μαρτίου
;Νόμος και έγκλημα
**Νομιμοποιείται ο γάμος μεταξύ ομοφύλων στα Νησιά Κέιμαν. (''The Independent'')

;Πολιτική και εκλογές
*Η Βρετανή πρωθυπουργός Τερέζα Μέι υφίσταται άλλη μία ήττα με ψήφους 286–344 αναφορικά με τη συμφωνία της για έξοδο από την ΕΕ. (CNN)
*Δεκάδες χιλιάδων Αλγερινών διαδηλώνουν με αίτημα την παραίτηση του ασθενή προέδρου Αμπντελαζίζ Μπουτεφλίκα. (''The New York Times'') (BBC) (Channel NewsAsia) 

## 30 Μαρτίου
;Πόλεμος και επιθέσεις
**Ο Πρώτος Αντιπρόεδρος του Αφγανιστάν Αμπντούλ Ρασίντ Ντόστουμ επιζεί δολοφονικής απόπειρας στο κονβόι ενώ ταξίδευε προς την επαρχία Τζαουζιάν του Αφγανιστάν. Από την επίθεση σκοτώθηκε ένας σωματοφύλακας και τραυματίστηκαν άλλοι 2.(Reuters) (''The Jerusalem Post'')

;Καταστροφές
*Από πλημμύρες στο δυτικό Αφγανιστάν πεθαίνουν τουλάχιστον 32 άτομα και προξενούνται μεγάλες καταστροφές. (Reuters) 
*Σεισμός μεγέθους 5,3 Ρίχτερ πλήττει την περιοχή βορειοδυτικά της Αθήνας, κοντά στην παραθαλάσσια πόλη Ιτέα στις 10:46 GMT. (''The Washington Post'') 

;Πολιτική και εκλογές
*Σλοβακικές προεδρικές εκλογές (2019)
**Διεξάγονται προεδρικές εκλογές στη Σλοβακία, με τη Ζουζάνα Τσαπούτοβα να αναμετράται με τον Μάρος Σέφκοβιτς. (BBC)

## 31 Μαρτίου
;Διεθνείς σχέσεις
*Στην 30ή διάσκεψη του Αραβικού Συνδέσμου που γίνεται στην Τυνησία, οι ηγέτες καταδικάζουν την αξίωση των ΗΠΑ ότι τα Υψώματα του Γκολάν ανήκουν στο Ισραήλ, ζητώντας την ίδρυση παλαιστινιακού κράτους. (Reuters) (Al Jazeera) (''The Washington Post'') 

;Πολιτική και εκλογές
*Ουκρανικές προεδρικές εκλογές (2019)
**Οι ψηφοφόροι στην Ουκρανία ψηφίζουν στον πρώτο γύρο των προεδρικών εκλογών. Ο πρόεδρος Πέτρο Ποροσένκο επιδιώκει την επανεκλογή του, με κύριους αντιπάλους του τον ηθοποιό Βολοντίμιρ Ζελένσκι και την πρώην πρωθυπουργό Γιούλια Τιμοσένκο. (BBC)
*Σλοβακικές προεδρικές εκλογές (2019)
**Η Ζουζάνα Τσαπούτοβα από το κόμμα Προοδευτική Σλοβακία κερδίζει τον δεύτερο γύρο των προεδρικών εκλογών στη Σλοβακία, επικρατώντας του υποψηφίου του κυβερνώντος κόμματος, Μάρος Σέφκοβιτς, με ποσοστό 58% έναντι 42%. Θα γίνει η πρώτη γυναίκα αρχηγός κράτους στη χώρα. (BBC)
*Τουρκικές δημοτικές εκλογές (2019)
**Οι ψηφοφόροι στην Τουρκία προσέρχονται στις κάλπες εκλέγοντας δημάρχους και δημοτικούς και τοπικούς συμβούλους. (BBC) (Al Jazeera)

;Αθλητισμός
*Ο Έλβις Λουτσιάνο των Τορόντο Μπλου Τζέις γίνεται το πρώτο πρόσωπο γεννημένο τον 21ο αιώνα που παίζει σε αγώνα της Major League Baseball στο μπέιζμπολ. (MLB.com)

03